Συζήτηση:Γουέλτσμαν Χολ/Πρόταση διαγραφής

message: Το συγκεκριμένο λήμμα το είχα προηγουμένως διαγράψει ως μη εγκυκλοπαιδικό, ωστόσο, κατόπιν διαφωνίας έτερου διαχειριστή με την ενέργειά μου αυτή, προχώρησα στην επαναφορά του, προκειμένου να ακολουθηθεί διαδικασία συζήτησης διαγραφής. Όπως ανέφερα σε προηγούμενη συζήτησή μου, με μία επιτόπου γρήγορη αναζήτηση το μόνο που ήμουν σε θέση να βρω ήταν κατά κύριο λόγο ένα πάρκο (gully) στη θέση παλαιότερης φυτείας (Welchman Hall) και ορισμένες μεμονωμένες κατοικίες στην ευρύτερη περιοχή μέσω ιστοτόπων real estate. Γενικότερα, το λήμμα αυτό, όπως και αριθμός παρομοίων, εντάσσονται και φτιάχτηκαν σε συγκεκριμένη περίοδο βασιζόμενα σχεδόν αποκλειστικά σε στοιχεία προερχόμενα από βάσεις δεδομένων πχ. GeoNames, οπότε οι αστοχίες ήταν συχνές και αυτό φάνηκε κατά καιρούς όποτε εμφανίζονταν παρόμοιες περιπτώσεις. Για παράδειγμα, εμπορικά κέντρα, μαγαζιά, συγκροτήματα εργατικών κατοικιών, καθώς και άλλα παρόμοια να... "βαπτίζονται" χωριά ή ακόμα και πόλεις. Έτσι, λοιπόν, και στην προκειμένη περίπτωση, θεωρώ πως έχουμε να κάνουμε με αντίστοιχη περίπτωση, όπου ένας μη οικισμός "μετατράπηκε" σε οικισμό, σύμφωνα με βάση δεδομένων ή βάσει όσων ανέφερε βάση δεδομένων. --🏺ⲈⲨⲐⲨⲘⲈⲚⲎⲊ🏛️ ⲱⲑⲏⲥⲁⲧⲉ 21:24, 11 Φεβρουαρίου 2024 (UTC)
replies: text: @Εὐθυμένης Είναι όντως χωριό, ένα από τα χωριά της Ενορίας Σαιντ Τόμας. Αν είναι εγκυκλοπαιδικό, μάλλον όχι -υποθέτω όλα μπορούν να γραφτούν στο λήμμα για την ενορία. ǁǁ ǁ Chalk19 (συζήτηση) 07:00, 12 Φεβρουαρίου 2024 (UTC)

text: ΥΓ. @Εὐθυμένης Όντως υπήρχαν μέχρι και σκόπελοι που είχαν βαφτιστεί "οικισμοί" ! ǁǁ ǁ Chalk19 (συζήτηση) 07:07, 12 Φεβρουαρίου 2024 (UTC)
*  Αρχικά κάποια στιγμή η επιχειρηματολογία του φόβου στην Βικιπαίδεια πρέπει να σταματήσει. Η γενίκευση ακραίων παραδειγμάτων δεν βοηθάει σε καμία συζήτηση. Ναι υπάρχουν και μια χούφτα ύφαλοι και βραχονησίδες λίγων τετραγωνικών που μπορεί να έχουν καταχωρηθεί κάπου ως οικισμοί, αλλά το 99.9999% είναι όντως οικισμοί. Είναι ανάλογο επιχείρημα του "ένας πέθανε και δεν ενημερώθηκε το πλαίσιο ενώ στα wikidata είχε ενημερωθεί" που έχει κανονικοποιήσει την μαζική διαγραφή ορισμάτων (αδιακρίτως) από επιμελημένα πλαίσια πληροφοριών. Κάθε λήμμα εξετάζεται χωριστά, όπως αρεσκόμαστε να λέμε στους νέους που διαμαρτύρονται γιατί υπάρχει αυτό και διαγράφεται το άλλο.

text: Σχετικά με το λήμμα, είναι αναμενόμενο σε ένα νησί κράτος με το μέγεθος της Νάξου και πληθυσμό 15πλάσιο της Νάξου να έχει κάποιες δεκάδες οικισμούς, όσο υδροκέφαλη και να είναι η πρωτεύουσά του. (Σημ, η Βικιπαίδεια έχει 73 οικιμούς για την Νάξο), οπότε η κοινή λογική λέει ότι ένας από τους μεγαλύτερους οικισμούς του κράτους μάλλον θα είναι εγκυκλοπαιδικός.

text: Πέρα από την κοινή λογική, είναι αναμενόμενο σε μία αναπτυσσόμενη χώρα, παρόλο που η γλώσσα της είναι τα αγγλικά, να μην έχει διαθέσιμες online τις ίδιες πηγές που έχει ένα μέσο αντίστοιχο χωριό στην Ευρώπη. Ωστόσο π.χ. βλέπουμε μια διπλωματική εργασία του ακαδημαϊκού έτους 1980-1981 με τίτλο The development of the village of Welchman Hall (δεν είναι διαθέσιμη online) στο τμήμα Σπουδών Καραϊβικής του Πανεπιστημίου Δυτικών Ινδιών. Επιπλέον στα Μπαρμπάντος δεν υπάρχει τοπική αυτοδιοίκηση, μόνο κεντρική διοίκηση και διορισμένα τοπικά συμβούλια περιοχών (όχι οικισμών, π.χ. όλη η ενορία του Αγίου Θωμά είναι ένα τοπικό συμβούλιο), τα οποία συμβούλια δεν έχουν τις αρμοδιότητες που έχουν τυπικά οι κοινότητες. Βλέπουμε και σχέδιο αποκέντρωσης που το προόριζαν για τρίτου επιπέδου οικισμό, ήταν ήδη χωριό το 1940 οπότε καταγράφηκε ανάμεσα σε άλλα χωριά όπου σημειώνονταν κλοπές στην αγροτική παραγωγή. Εδώ φαίνεται ότι είναι ένα από τα 10-15 τοπικά κέντρα (χάρτης σελ 23) και ένα από τα δύο της ενορίας (σελ.24). Ακόμα και η κυβέρνηση έχει ελάχιστα έγραφα διαθέσιμα online. Όμως το ζήτημα δεν είναι η online διαθεσιμότητα πηγών, αλλά η εν γένει ύπαρξη.

text: Αν το ζήτημα είναι το μέγεθος του λήμματος και η τεκμηρίωση προς το παρόν μόνο της ύπαρξης και του πληθυσμού, τότε θα πρέπει να συζητηθεί κεντρικά γιατί στην ίδια ακριβώς κατάσταση είναι χιλιάδες λήμματα. Προσωπικά δεν συμφωνώ με την διαγραφή τους (ασχέτως αν δεν βρίσκω καλή ιδέα την μαζική δημιουργία τους) γιατί παραδοσιακά στις εγκυκλοπαίδειες οι οικισμοί περιλαμβάνονται έστω και με μία πρόταση, άρα είναι de facto εγκυκλοπαιδική η πληροφορία. Το πως θα παρουσιάζεται στην βικιπαίδεια (ένα λήμμα ο καθένας, μία περιοχή ένα λήμμα κτλ είναι άλλο θέμα). 
|}
thread_title:  [[Γουέλτσμαν Χολ]]